Rikunarita-ORG/Wikinium huggingface dataset:
# జర్మన్ భాష

| జర్మన్ డాయచ్ (Deutsch)
 |
| --- |
| మాట్లాడే దేశాలు:
 | క్రింది ప్రపంచ పటములో చూపబడినది
 |
| ప్రాంతం:
 | ప్రధానంగా జర్మనీ, ఆస్ట్రియా, స్విట్జర్లాండ్ మున్నగు ఐరోపా దేశాలు
 |
| మాట్లాడేవారి సంఖ్య:
 | 18.5 కోట్ల మంది
 |
| భాషా కుటుంబము:
 |  **జర్మన్** |
| భాషా సంజ్ఞలు
 |
| ISO 639-1:
 | de |
| ISO 639-2:
 | ger (B) | deu (T) |
| ISO 639-3:
 | —
 |
| జర్మను భాష మాట్లాడు ప్రదేశాల చిత్రపటము.
**Information:**
  జర్మను అధికార భాషగా గుర్తించబడినది.
  జర్మను జనబాహుళ్యంలో ప్రచారమై ఉన్నది.
  జర్మను ప్రాంతీయ లేక అల్పసంఖ్యాక భాష.
 |
|

**జర్మన్ భాష** ప్రపంచ వ్యాప్తంగా 10.5 కోట్ల మందిచే మొదటి భాషగా మాట్లాడబడు ఒక భాష. ఈ భాషకు డచ్, ఆంగ్ల భాషలతో సారూప్యం ఉంది. జర్మను భాష ఐరోపా సమాఖ్యలోని 23 అధికార భాషలలో ఒకటి. ఐరోపా సమాఖ్యలోని ప్రజల్లో అత్యధికుల మాతృభాష కావడం వలన జర్మన్ లేక జర్మను భాషకు ప్రపంచ భాషలలో ప్రముఖ స్థానం ఉంది. ఐరోపా సమాఖ్యలో ఎక్కువగా మాట్లాడబడు భాషలలో జర్మను భాష ఆంగ్ల భాష తర్వాత రెండవ స్థానంలో ఉంది (ఆంగ్ల భాష ఎక్కువమంది పరభాషగా వాడటం వలన). జర్మనీలో 95% మంది, ఆస్ట్రియాలో 89% మంది, స్విట్జర్లాండ్లో 65% మంది ఈ భాషను మాతృభాషగా కలిగియున్నారు. పైపెచ్చు రమారమి 8 కోట్ల మంది ఈ భాషను పరభాషగా ప్రయోగిస్తున్నారు. ఐరోపా సమాఖ్య మాత్రమే కాక ఐరోపా ఖండం మొత్తాన్ని పరిశీలించినట్లయితే రష్యన్ భాష తర్వాత ఇది రెండవ అతిపెద్ద మాతృభాష.

## జర్మన్ ఆల్ఫాబెట్లు

ఆంగ్లములో ఉన్న 26 అక్షరాలతో బాటు అదనంగా వాటిలోనే మూడు అక్షరాలకి ఉమ్లావ్ట్ (umlauts, తెలుగులో ఒత్తులకి వలె) గలవు. ఉమ్లావ్ట్ అనగా అక్షరం పై వచ్చే రెండు చుక్కలు, ఇవి A/a, O/o, U/u లకి Ä/ä, Ö/ö, Ü/üలుగా వస్తాయి. S, T మధ్యన ఎస్జెట్ట్ (ß) అనబడు మరొక అక్షరము గలదు. ఇది రెండు S లతో సమానము (ss).

* A: ఆ
* Ä: ఏ
* B: బే
* C: ట్సే
* D: డే
* E: ఏ
* F: ఎఫ్
* G: గే
* H: హా
* I: ఈ
* J: యోట్
* K: కా
* L: ఎల్
* M: ఎమ్
* N: ఎన్
* O: ఓ
* Ö:
* P: పే
* Q: కూ, (ఆస్ట్రియాలో క్వే)
* R: ఎర్
* S: ఎస్
* ß: ఎస్జెట్
* T: టే
* U: ఊ
* Ü:
* V: ఫౌ
* W: వే
* X: ఇక్స్
* Y: ఎప్సిలన్
* Z: ట్సెట్

## లింగాలు

జర్మను భాషలో లింగం వాడుక ఎక్కువ. ప్రతి వస్తువు, జీవికి తప్పని సరిగా లింగం వాడతారు. పదాన్ని బట్టి లింగనిర్ధారణ కాకుండా ప్రత్యేకించి లింగాన్ని వాడతారు.

* **పుంలింగం** - డెర్ (der)

ఉదా: der Mann - the man (ఆ పురుషుడు)

* **స్త్రీలింగం** - డీ (die)

ఉదా: die Frau - the woman (ఆ స్త్రీ)

* **నపుంసక లింగం - డస్ (das)**

ఉదా: das Auto - the car (ఆ కారు)

## వాడుక భాష

* Guten Morgen= శుభోదయం
* Guten Abend = శుభ సంధ్య
* Gute Nacht = శుభ రాత్రి
* Hallo = నమస్కారం (ఆంగ్ల hello)
* Wie geht es Ihnen? = ఎలా ఉన్నారు?
* Wie geht es dir? = ఎలా ఉన్నావు?
* Auf Weidersehen = ఇక సెలవు
# స్వీడిష్ భాష

**స్వీడిష్ భాష** (*స్వెన్‌స్కా* అని కూడా పిలుస్తారు) ఇండో యూరోపియన్ భాషా కుటుంబానికి చెందిన ఒక నార్త్ జర్మేనిక్ భాష. దీనిని ప్రధానంగా స్వీడన్ దేశంలోనూ, ఫిన్లాండ్ లో కొన్ని ప్రాంతాలలోనూ మాట్లాడతారు. సుమారు ఒక కోటి మంది ప్రజలు ఈ భాషను మాట్లాడతారు. జర్మేనిక్ భాషలలో మాట్లాడే ప్రజల సంఖ్యాక్రమంలో దీనిది నాలుగో స్థానం. నార్డిక్ దేశాలలో మాట్లాడే జర్మేనిక్ భాషలలో ఈ భాషది మొదటి స్థానం.

ఇతర నోర్డిక్ భాషలలాగే స్వీడిష్ భాష కూడా వైకింగ్ యుగంలో నివసించిన స్కాండినేవియాలో నివసించిన జర్మేనిక్ ప్రజల్లో సాధారణ భాష అయిన పాత నోర్స్ భాష నుంచి వచ్చింది. స్వీడిష్ భాష నార్వేజియన్, డేనిష్ భాషలకు దగ్గరగా ఉంటుంది. మాట్లాడే యాసను బట్టి సాధారణంగా ఈ మూడు భాషల్లో మాట్లాడేవారు ఒకరినొకరు అర్థం చేసుకోగలరు. చాలామంది స్వీడన్ జాతీయులు ప్రామాణిక స్వీడిష్ భాషను మాట్లాడుతారు. ఇది అక్కడి జాతీయ భాష. 19వ శతాబ్దంలో స్వీడన్ మధ్యప్రాంతాల యాస నుంచి ఇది పరిణామం చెంది 20వ శతాబ్దం మొదలయ్యేసరికి ప్రామాణికంగా స్థిరపడింది. ఇప్పటికీ అక్కడ వివిధ ప్రాంతాల్లో వేర్వేరు యాసలు ఉన్నాయి కానీ వాటి రాతపద్ధతి ఒకటే. ఫిన్లాండ్ లో స్వీడిష్ రెండవ అత్యధిక భాష. అక్కడ దానికి ఫిన్నిష్ సరసన సహ అధికార భాష స్థాయిని ఇచ్చారు.

ఎస్టోనియాలోని కొన్ని ప్రాంతాలలో చాలాకాలంగా ఈ భాష మాట్లాడేవారు. అయితే క్రమేణా ఈ భాష మాట్లాడేవారు కనుమరుగయ్యారు. నార్వే లాంటి బయట దేశాల్లో స్థిరపడ్డ స్వీడిష్ ప్రజలు సుమారు 50000 మంది ఈ భాషను విరివిగా వాడుతారు.

## మూలాలు
# డచ్ భాష

| డచ్ భాష *Nederlands* |
| --- |
| మాట్లాడే దేశాలు:
 | ప్రధానంగా నెతెర్లాండ్స్, బెల్జియం, సురినామ్; అరుబా, కురచౌ, సింట్ మార్టెన్, ఫ్రాన్స్ (ఫ్రెంచ్ ఫ్లాన్డెర్స్) కూడా
 |
| ప్రాంతం:
 | ప్రధానంగా పశ్చిమ ఐరోపా; ఆఫ్రికా, దక్షిణ అమెరికా, కరిబియన్ కూడా
 |
| మాట్లాడేవారి సంఖ్య:
 | 2.8 కోట్ల మంది
 |
| భాషా కుటుంబము:
 |  జెర్మానిక్ భాషలు   పశ్చిమ జెర్మానిక్ భాషలు    లో-ఫ్రాంకోనియన్ భాషలు     **డచ్ భాష** |
| వ్రాసే పద్ధతి:
 | లాటిన్ లిపి (డచ్ అక్షరమాల)
డచ్ బ్రెయిల్

 |
| అధికారిక స్థాయి
 |
| అధికార భాష:
 | అరుబా, బెల్జియం, కురచౌ, నెతెర్లాండ్స్, సింట్ మార్టెన్, సురినామ్, "బెనెలక్స్", యురోపియన్ యూనియన్, యునియన్ అవ్ సౌత్ అమెరికన్ నేషన్స్, "కారికం"
 |
| నియంత్రణ:
 | Nederlandse Taalunie
(డచ్ భాషా సమూహం)

 |
| భాషా సంజ్ఞలు
 |
| ISO 639-1:
 | nl |
| ISO 639-2:
 | dut (B) | nld (T) |
| ISO 639-3:
 | nld |
|

డచ్ భాషలో మాట్లాడుతున్న మహిళ
**డచ్ భాష** ఒక పశ్చిమ జర్మానిక్ భాష. 2.3 కోట్ల మంది డచ్ మాతృ భాషగా ఉపయోగిస్తారు. ఇంకో 50 లక్షల మంది రెండొవ భాషగా ఉపయోగిస్తారు. నెతెర్లాండ్స్‌ జనాభాలో ఎక్కువ మంది డచ్ భాష వాడుతారు. బెల్జియంలో 60% మంది డచ్ భాష వాడుతారు. ఆంగ్లం, జర్మన్ తరువాత డచ్ భాష అత్తిపెద్దగా ఉపయోగించే జర్మానిక్ భాష.